Hvem gjør sånt? – Forfatterfrue
Gå til innhold
Forfatterfrue
Der ting som kyss og nyslått gress, sveler og nakne netter får plass. Men også motet til å kjempe, reisen fra syk til friskere og evnen til å "leve med".
Meny
Hjem
Om Forfatterfrua
Om forfatter Frode
Om sykdommen
Hvem gjør sånt?
Guriland. Er det mulig? Det er jo ikke til å stikke under en stol at å bli kjent med voksne mennesker på et nytt sted er vanskelig. I hvert fall om man verken har jobb eller skole å møte dem på. Eller andre arenaer for den saks skyld. Bortsett fra kanskje en barneaktivitet nå og da. Og det er sjeldent det trasker fremmede inn i hagen eller huset jeg kan skravle med. Og de jeg møter på utsiden av hagen eller huset, de har gjerne sine egne små gjenger de vil bruke tiden sin med. Og det skjønner jeg godt. I Tønsberg gjorde jeg akkurat det samme. Jeg hadde min lille gjeng. Den fineste flokken med jenter jeg kan tenke meg. Og når jeg inviterte til noe, så inviterte jeg dem. Og det var sånn det var. Og det er sånn det er. Det er bare det at nå er det jeg som er fremmed et sted. Det er jeg som enda ikke har funnet meg en klikk jeg passer inn i. Og jeg har bursdag i dag. Og er det noe jeg er glad i, så er det bursdag. Og å få spontanbesøk. Jeg savner at folk bare detter inn døren, henter seg kaffe og slår seg ned i sofaen. Med toleranse og mye å prate om. Men det skjer aldri lenger. Så jeg tok tak. Og nå står jeg i fare for å sitte igjen med den kleineste feiringen i manns minne.
For noen dager siden sendte jeg nemlig ut en melding til en rekke mennesker. Noen kjenner jeg veldig godt. Noen er familie og en del av klikken som fantes i Tønsberg en gang i tiden. Men noen er nokså perifere. Noen har jeg ikke en gang møtt. Herregud. Og til dem har jeg skrevet at det er åpent hus her i dag. Det vil være kyllingsuppe og rundstykker og kaker og sånt. Og om de vil komme er de velkomne, men om det ikke passer, så forstår jeg det. Noen av dem er mødre i gata her. Andre er folk jeg har møtt gjennom Frode. Noen er mennesker jeg bare har snakket med på nett. H-e-r-r-e-g-u-d. Det er jo helt søkt å gjøre sånt. Helt søkt. Ingen gjør sånt? Så på mandag var jeg nær ved å avlyse hele greia. Frykten for å enten ikke orke å være forberedt hele dagen eller å faktisk ikke få noe besøk var nær ved å overmanne meg. Men den som intet våger, intet vinner og så videre. Jeg kan rett og slett ikke sitte dag ut og dag inn i sofaen her hjemme og klage over at det er vanskelig å komme i kontakt med folk uten å aktivt gjøre noe med det.
Så jeg har gjort det. Og enten så var dette en elendig idè der jeg i kveld sitter igjen med en stor gryte kyllingsuppe vi må fryse og to kaker, men ingen gjester, dog heldigvis med mye galgenhumor og selvironi og en gjeng som bor her som sannsynligvis sympatispiser både kake og suppe. Eller så viser det seg å bli fantastisk! Og uventede gjester dukker opp og noen spiser kake og noen spiser suppe og noen spiser kanskje ikke i det hele tatt, men de kan le og drikke kaffe og klemme noen og bli kjent med nye mennesker og skape nye relasjoner.
Kanskje.
Kanskje ikke.
Jeg har i alle fall satt over kaffen og jeg ønsker å gjemme meg, samtidig som døren står åpen og magen kiler godt. Og jeg er veldig, veldig spent på hvordan denne dagen utarter seg.
Grattis til meg!
Share this:
Twitter
Facebook
Lik dette:
Lik Laster...
Relatert
Forfatter ForfatterfrueLagt ut på mars 15, 2017Kategorier De små tingene, Livet
6 kommentarer om "Hvem gjør sånt?"
Connie sier:
mars 15, 2017, kl. 11:07 am
Gratulerer med dagen. Lykke til med bursdagsfeiringen, syns det er modig gjort.
Svar
Forfatterfrue sier:
mars 15, 2017, kl. 12:24 pm
Tusen takk, Connie. For både gratulasjon og skryt! Det kiler i magen ;D
Svar
Tove sier:
mars 15, 2017, kl. 11:17 am
Gratulerer så mye med dagen! Håper dagen blir alt du ønsker deg og mer 🎈🎉
Svar
Forfatterfrue sier:
mars 15, 2017, kl. 12:25 pm
Tusen takk skal du ha, Tove! Dagen har startet helt supert, med finfin mann og finfine unger, men foreløpig ikke noe besøk ;D Venter i spenning!
Svar
Maya sier:
mars 16, 2017, kl. 10:10 pm
Gratulerer så mye med dagen din som var Line 😃😊
Håper dagen ble super 🎁🎈🎂
Hilsen Maya
Svar
Forfatterfrue sier:
mars 17, 2017, kl. 10:05 am
Den ble veldig, veldig fin, Maya 😀 Tusen takk.
Svar
Legg igjen en kommentar Avbryt svar
Skriv din kommentar her...
Fyll inn i feltene under, eller klikk på et ikon for å logge inn:
E-post (påkrevet) (Adressen vises aldri offentlig)
Navn (påkrevet)
Nettsted
Du kommenterer med bruk av din WordPress.com konto. ( Logg ut /  Endre )
Du kommenterer med bruk av din Twitter konto. ( Logg ut /  Endre )
Du kommenterer med bruk av din Facebook konto. ( Logg ut /  Endre )
Avbryt
Kobler til %s
Send meg e-post hvis det kommer oppfølgende kommentarer.
Varsle meg om nye innlegg via E-post.
A
Innleggsnavigasjon
Forrige Forrige innlegg: Arme unge
Neste Neste innlegg: At det går an?
Toppnominert blogg
Med innlegget "Kan jeg ta ved?" (2016) ble bloggen Forfatterfrue.no toppnominert til prisen "Årets beste blogginnlegg" under Best i Tekst konferansen 19. januar 2017.
Søk etter: Søk
Vil du vite når det kommer noe nytt?
Skriv din epostadresse for å følge denne bloggen og motta meldinger om nye artikler på epost.
E-postadresse:
Følg meg
Bli med blant 82 andre følgere
Nylige innlegg
Jeg vet
Det skal bli gullet i skårene mine
Dette er meg som tør
Velkommen til Nederland.
Hva gjør vel det?
Tilstandsrapport
Til den det måtte angå
Om å hinke
Nyeste kommentarer
Franciska til Om å steke en shorts
Anne til Om å steke en shorts
Grethe til Om å steke en shorts
Greta til Om å steke en shorts
Karin Win til Jeg vet
Arkiv
Arkiv Velg måned juli 2018  (1) mai 2018  (2) september 2017  (1) mai 2017  (2) april 2017  (2) mars 2017  (3) februar 2017  (6) januar 2017  (7) november 2016  (6) oktober 2016  (16) september 2016  (11) august 2016  (10) juli 2016  (21) juni 2016  (16)
Kategorier
Bare nesten sant
De små tingene
De viktige små menneskene
Engasjert
Fra drøm til bok
Fra syk til friskere
Kjærleik
Livet
TBT
Psst, følg meg gjerne:
Psst, følg meg gjerne:
Og gjerne Frode:
Og gjerne Frode:
Mest lest akkurat nå:
Om meg
Om sykdommen
Hjem
Om Forfatterfrua
Om forfatter Frode
Om sykdommen
Forfatterfrue Blogg på WordPress.com.
Følg meg Følger
Forfatterfrue
Bli med 82 andre følgere
Registrer meg
Har du allerede en WordPress.com-konto? Logg inn nå.
Forfatterfrue
Tilpass
Følg meg Følger
Registrer deg
Logg inn
Kopier kortlenke
Rapporter dette innholdet
Vis innlegg i Leser
Behandle abonnementer
Lukk denne menyen
Laster kommentarer...
Skriv en kommentar...
E-post (Obligatorisk)
Navn (Obligatorisk)
Nettsted
%d bloggere liker dette: